# Naslov predavanja:

ŠTO MOŽEMO UČINITI DA MOTIVIRAMO UČENIKE

# Sažetak:

Na predavanju ćemo prikazati i prokomentirati rezultate ankete koju smo prošle školske godine provele među učenicima gimnazija i strukovnih škola što ih motivira da bolje uče, sudjeluju u nastavi, a što ih demotivira i čini nezainteresiranima.

# Životopis

**Kristina Jelena Penzar** rođena je 1970. u Zagrebu. Nakon završene Klasične gimnazije upisala je Prirodoslovno matematički fakultet, smjer Matematička statistika i informatika. Po završetku fakulteta zaposlila se kao inženjer razvoja u Siemensu. Od 1998. radi kao profesor matematike u Nadbiskupskoj klasičnoj gimnaziji u Zagrebu. Osim redovne nastave bila je koordinatorica nacionalne ispite, a od 2014. je koordinator za ispite državne mature.

Radila je više godina na Veleučilištu Vern kao predavač – vanjski suradnik na katedri za primijenjenu matematiku te predavala kolegije Gospodarska matematika i Poslovna statistika.

Osim iskustva s učenicima srednje škole i studentima, od 2011. bavila se i djecom predškolske dobi te je osmislila je i realizirala projekt „Matematika u vrtiću“ u suradnji s dva dječja vrtića te vodila zabavno-edukativne metodičke radionice za razvoj predmatematičkih vještina.

Tijekom 2013. snimila je sedamdesetak lekcija iz matematike za 1. i 2. razred srednje škole na MAXtv-u pod nazivom „Instrukcije.tv“.

Od 2015. voditelj je metodičkih vježbi na Učiteljskom fakultetu u Zagrebu te je izabrana u naslovno nastavno zvanje predavača za znanstveno područje prirodnih znanosti, znanstveno polje matematika (kolegij Metodika matematike).

Autorica je „Zadataka za ponavljanje gradiva u skupinama“, autor ili koautor članaka u časopisima „Poučak“ i „Miš“, koautor udžbenika te je aktivno sudjelovala na više stručnih skupova.

**Ana Sarić** rođena je 1973. u Zagrebu. Studirala je psihologiju na Filozofskom fakultetu u Zagrebu. Prvo radno iskustvo stječe u Gimnaziji Sesvete kao nastavnik i u 9. gimnaziji kao stručni suradnik. Od 1998. godine radi u Nadbiskupskoj klasičnoj gimnaziji kao školski psiholog i nastavnik psihologije.

U svrhu svog profesionalnog razvoja pohađala je brojne seminare i tečajeve. Pohađala je edukaciju iz Transakcijske analize.

Nakon edukacije iz logoterapije dobila je certifikat za psihoterapeuta priznat od Viktor Franl Instituta u Beču. U udruzi za promicanje logoterapije u Hrvatskoj - LOGOS već godinama volontira i radi kao asistentica u edukaciji novih polaznika.

Od jeseni 2017. počinje raditi individualne supervizije za psihologe i nastavnike u školi koji žele primjenjivati logopedagogiju u svom radu.